cyanic-selkie/wikianc huggingface dataset:
Heinrich Wölfflin
Heinrich Wölfflin õppis Baseli ülikoolis Jacob Burckhardti käe all ajalugu ja kunstiajalugu, Berliini ülikoolis filosoofiat ning Müncheni ülikoolis kunstiajalugu ja filosoofiat. Õpingud lõppesid 1886 Hegeli filosoofiast mõjutatud väitekirja kaitsmisega teemal "Prolegomena zu einer Psychologie der Architektur" ("Sissejuhatus arhitektuuripsühholoogiasse"). Tänapäeval peetakse seda üheks kunstipsühholoogiale aluse pannud tekstiks.
Berliini ülikoolis tutvus ta Adolph Goldschmidtiga, kellega tal kujunes püsiv erialane kirjavahetus.
Wölfflini kolm peateost on "Renaissance und Barock" ("Renessanss ja barokk", 1888), "Die Klassische Kunst" ("Klassikaline kunst", 1898) ja "Kunstgeschichtliche Grundbegriffe" ("Kunstiajaloo põhimõtted", 1915). Need teosed on olulised tänapäevalgi.
Natalja Vihljantseva
pisi|Natalja Vihljantseva (2014) Natalja Konstantinovna Vihljantseva (vene Наталья Константиновна Вихлянцева; sündinud 16. veebruaril 1997 Volgogradis) on Venemaa tennisist. Tema seni parim koht WTA edetabelis on 54., mille ta saavutas 23. oktoobril 2017.
2017. aasta Ricoh Openi finaalis võitis Anett Kontaveit teda 6:2, 6:3.
Valuuta forvardleping
Valuuta forvardleping (ingl forward contract) on tähtpäevatehing, mida koostatakse finantsturgude kliendilepingu raames. See on tehing, kus praegusel ajal sobitatakse kokku valuutakurss arveldusega kokkuleppelisel päeval tulevikus. Forvard tehinguid tehakse riskide maandamiseks ja spekuleerimiseks.
Valuuta
Valuuta ehk vääring on riigi rahasüsteem ning selles kasutatavad rahamärgid, näiteks kuuluvad selle hulka euro, USA dollar, Inglise nael ja Jaapani jeen.
Forvardleping
Forvardleping on kahe osalise vaheline kontraht, mis kohustab tulevikus lepingupooli varem kokkulepitud tingimustel (nagu hind, kogus ja kauba üleandmise kuupäev) vastavalt müüma ja ostma finantsvara. Forvardlepingut võib esineda kas sularahas või ülekande vormis.
Näiteks oletame, et põllumajandustootjal on aega kuus kuud, et müüa maha kaks miljonit buššelit maisi, kuid ta on mures maisi hinna võimaliku languse pärast. Seepärast sõlmib ta forvardlepingu enda finantsasutusega, et müüa kaks miljonit buššelit maisi hinnaga 4,30 dollarit buššel ja seda kuue kuu jooksul. Sõlmides forvardlepingu, kindlustas põllumajandaja ära võimaliku maisi hinnalanguse eest ning sai kindel olla, et maisi buššeli hind jääb tema jaoks samaks.
Valuuta forvardlepingu eelisteks võib nimetada järgmist. Valuuta forvard tehing on suurepärane viis valuutariskist kõrvale hiilimiseks. Pidevalt välisturul tegeledes on tähtpäevatehing üks parimaid lahendusi sellejaoks, et tulevikuks ei esineks riske valuutaturul. Kui ettevõte tulevikuks valuutakursi kinnistab, siis on ta kaitstud valuutaturu muutuste eest. Sellest tehingust ei ole võimalik enam hiljem loobuda.
Papu Gómez
Alejandro Darío Gómez (tuntud ka kui Papu Gómez; sündinud 15. veebruaril 1988 Buenos Aireses) on Argentina jalgpallur, kes mängib ründaja, äärepooliku või ründava poolkaitsjana Hispaania kõrgliiga klubis Sevilla ja Argentina jalgpallikoondises.
Ta alustas klubikarjääri Argentina klubis Arsenal de Sarandí, debüteerides Argentina kõrgliigas 2005. aastal. 2007. aastal võitis ta klubiga Copa Sudamericana.
Aastatel 2009–2010 mängis ta Argentina kõrgliiga klubis San Lorenzo, 2010–2013 Itaalia kõrgliiga klubis Catania, 2013–2014 Ukraina kõrgliiga klubis Harkivi Metalist ja 2014–2021 Itaalia kõrgliiga klubis Atalanta. Hooaegadel 2018–19 ja 2019–20 oli Gómez Argentina kõrgliigas enim väravasööte andnud mängija. Hooajal 2019–20 valiti ta Itaalia kõrgliiga hooaja parimaks poolkaitsjaks ja hooaja sümboolsesse koosseisu.
2021. aasta jaanuaris sõlmis ta lepingu Sevillaga.
2007. aastal tuli Gómez Argentina kuni 20-aastaste koondisega juunioride maailmameistriks. Argentina jalgpallikoondises debüteeris ta 13. juunil 2017 sõprusmängus Singapuri vastu ja lõi selles mängus ka värava. 2021. aastal võitis ta Argentina koondisega Copa América ning lõi sellel turniiril kaks väravat.
Arengubioloogia
Arengubioloogia on bioloogia haru, mis uurib kõiki muutusi organismis kogu elutsükli vältel ehk viljastumisest surmani. Organismi arengut nimetatakse ka ontogeneesiks, mis hõlmab gametogeneesi, viljastumist, lõigustumist, gastrulatsiooni, organogeneesi, postnataalset arenemist ja organismi kasvamist. Arengubioloogia uurib eelkõige embrüoloogia kolme pöördumatut protsessi:
Ajalugu
pisi|Embrüote võrdlus – Baer'i seadus Esialgu oli embrüoloogia teadus, mis uuris loomade arenemist munaraku viljastumisest kuni loote- või munakestadest vabanemiseni. Ajapikku embrüoloogia uurimispiirid laienesid, kuna embrüonaalset arenemist ei olnud võimalik mõista ilma eelneva ja järgneva perioodi tundmiseta. Niiviisi jõudis embrüoloogia vaatevälja ka proembrüogenees ehk gametogenees ja postembrüonaalne arenemine koos kasvamise, regeneratsiooni, metamorfoosi ja morfogeneesi probleemidega. Alates 1960. aastatest hakati embrüoloogias järjest enam kasutama biokeemia, rakubioloogia, molekulaarbioloogia, geneetika ja immunoloogia teadussaavutusi ja uurimismeetodeid. Selle tulemusena arenes välja uus suund – arengubioloogia. Mõned autorid on arengubioloogia sünonüümina kasutanud terminit arengugeneetika (ka ontogeneesigeneetika), teised jällegi loevad seda arengubioloogia üheks osaks. Oluline roll on arengubioloogias ja embrüoloogias ka Karl Ernst von Baeril, kes oli baltisakslane, kuid sündinud Eestis ja õppinud ka Tartu Ülikoolis. Ta avastas selgroogsete arengus blastula staadiumi, seljakeeliku ja imetaja munaraku. Samuti täiustas ta Heinz Christian Panderi sõnastatud lootelehtede teooriat. 1828. aastal sõnastas ta embrüoloogia reeglid, mis on nüüd tuntud Baeri seadustena. 1866. aastal pakkus Ernst Haeckel välja rekapitulatsiooniteooria, mille kohaselt ontogenees peegeldab fülogeneesi.
Mudelorganismid
Kõige tihedamini kasutatakse arengubioloogias järgmisi mudelorganisme:
Diferentseerumine
Ühest viljastatud munarakust tekib sadu diferentseerunud rakutüüpe. Täiskasvanud inimeses on rohkem kui 210 diferentseerunud rakutüüpi, näiteks lihasrakud, vererakud, rasvarakud, närvirakud ja nii edasi. Seda uut tüüpi rakkude teket nimetataksegi diferentseerumiseks. Kõik need erinevad rakud sisaldavad samu geene. Kuidas saab selline identne geneetiline informatsioon panna aluse nii paljudele erinevatele rakutüüpidele?
Morfogenees
Diferentseerunud rakud ei paikne juhuslikult, vaid moodustavad kudesid ja elundeid. Kuidas moodustavad rakud funktsionaalseid struktuure? Vastus sellele peitub koordineeritud rakkude jagunemises, rakkude migratsioonis ja rakkude surmas, mis kõik on arengubioloogia olulisteks uurimisaladeks.
Kasvamine
Arengu käigus rakud paljunevad, kuid lõpuks nad lõpetavad jagunemise ja moodustub täiskasvanud organism. Kuidas rakud teavad, millal lõpetada jagunemine, ja kuidas on rakujagunemine reguleeritud?
Paljunemine
Sugurakud on väga spetsialiseerunud rakud, mis on ainsana võimelised panema aluse kogu organismi arengule. Kuidas toimub selliste rakkude eraldamine teistest rakkudest, mis moodustavad keha füüsilisi struktuure ja elundeid? Mis juhised sugurakkude rakutuumas ja tsütoplasmas võimaldavad neil panna aluse uuele põlvkonnale?
Regeneratsioon
Mõned organismid saavad taastada kogu oma keha. Mõned salamandrid suudavad taastada oma silmad ja jalad ning mitmed roomajad on võimelised kasvatama omale uue saba. Imetajad enamasti seda ei suuda, kuid siiski on ka imetajatel tüvirakud, mis on võimelised moodustama uusi elundeid ja struktuure. Kuidas on tüvirakud säilitanud sellise võime ja kuidas oleks võimalik seda meditsiinis ära kasutada?
Evolutsioon
Evolutsiooni käigus liigid muutuvad ja seda põhjustavad päritavad muudatused arengus. Näiteks on tänapäevase kapjadega hobuse eelkäijaks viie varbaga hobune, kellel on põlvkondade vältel toimunud embrüo arengu käigus mitmed muutused lihastes ja luukoes. Kuidas on sellised muutused võimelised panema aluse uutele kehastruktuuridele? Millised päritavad muutused on võimalikud, arvestades seda, et ka evolutsiooni vahevormid peavad olema eluvõimelised?
Keskkonna mõjud
Paljude organismide arengut mõjutab keskkond, kus embrüo või vastne areneb. Näiteks sõltub sündiva kilpkonna sugu sellest, mis temperatuuri juures munad hauduti. Samuti suudavad ka täiskasvanud organismi arengut mõjutada ümbritsevas keskkonnas olevad kemikaalid, põhjustades arenguhäireid, mis võivad viia haiguste ja kasvajate tekkeni. Kuidas on organismi areng seotud laiemalt tema elupaiga ja teda ümbritseva keskkonnaga?
Meetodid
pisi|Geeniekspressiooni märkimine hiire embrüol Arengubioloogias kasutatakse väga palju meetodeid biokeemiast, geneetikast, rakubioloogiast, evolutsioonibioloogiast, embrüoloogiast ja molekulaarbioloogiast. Mõningad olulisemad meetodid:
Eri liikidelt pärit rakkude tuvastamiseks kasutatakse fluorestseeruvat valku GFP. Selleks nakatatakse embrüot viirusega, kes kannab fluorestseeruva valgu GFP geeni. Sel viisil saadud embrüo kõik rakud helendavad UV-valguses roheliselt. Enamasti kasutatakse selleks konni. Transgeenselt embrüolt eemaldatakse kindlast piirkonnast rakke ja pannakse teise embrüo samasse piirkonda. Niimoodi on täiskasvanud organismil võimalik jälgida, mis elundid arenesid sellest embrüo piirkonnast, kuhu siirati fluorestseeruva konna rakud. Samuti kasutatakse looduslikke markereid, mis arengu käigus ei kao ega muutu – kromosomaalseid markereid. Näiteks lindude puhul kasutatakse Douarini markerit. Tihti piisab transplantatsioonitulemuste jälgimiseks lähteloomade erinevast pigmentatsioonist.
Perspektiivid
Organismide arengu uurimise käigus saadud teadmisi loodetakse kasutatakse mitmesuguste haiguste raviks. Olulisteks avastusteks on võimalus blokeerida parakriinseid faktoreid, kasutada tüvirakke elundite moodustamisel ning võimalus muuta peaaegu kõiki keharakke pluripotentseteks tüvirakkudeks. Need teadmised võimaldavad blokeerida vähi levikut, parandada kehalisi vigastusi ja geneetilisi haigusi.
Männiku plahvatus
pisi|Männiku plahvatuse ohvrite mälestusmärk [[Kaitseväe kalmistul]] Männiku plahvatus on 15. juunil 1936 Männiku laskemoonaladudes toimunud plahvatused, õhku lendasid ka laboratoorium ja laadimistöökoda koos nendes viibinud inimestega. Kustutus- ja hädaabitöid juhtima saabus kindral Johan Laidoner isiklikult. Plahvatuses hukkunute arvuks loendati lõpuks 63 inimest. Seda tragöödiat on peetud kõige suuremaks õnnetuseks rahuaegses Eesti Vabariigis.
Hommikul kella 10.10 paiku kostis laadimistöökodadest kaks tugevat plahvatust, mille järel lõid hoonetest tulesambad välja. Põlevad lauad ja puurisu lendasid ümberolevasse noorde männikusse, kus süttis kuiv kanarbik.
Kell 13.21 saabus õnnetuskohale Konstantin Päts, kohtuminister Johan Müller ja sotsiaalminister Oskar Kask. Riigivanem viibis umbes 20 minutit õnnetuskoha lähedal.
Laidoner oli Männikul kuni kella kolmeni pärastlõunal, mille järel jäid kustutustöid juhtima kindral Herbert Brede ja kolonel Jaan Junkur.
Männiku plahvatuse põhjuste uurimise erikomisjoni kuulusid Albert Assor, Friedrich Kuusekänd ja Elmar Tambek, asjatundjatena Johan Stahl, Aleksandr Malevitš ja Arthur Puksov.
Männiku lõhkeaineleid
2012. aastal sai Päästeameti Demineerimiskeskuse pommirühm Kaitseväe kaudu väljakutse. Kohale läinud demineerijad leidsid käsigranaadi ja natuke lõhkeainet. Kui ümbrust kontrollima hakati, leiti veel lõhkeainet. "Järgmisel päeval saime lausa šoki, sest kaevamise ajal hakkas välja tulema üks tükike ja kui me oleme harjunud arvestust pidama grammides, siis see tükike muudkui kasvas ja kasvas, kuni saime aru, et oleme sattunud tonnide otsa" kirjeldas leidu päästeameti demineerimiskeskuse juhataja Arno Pugonen. Kui hakati uurima põhjuseid, miks 15 tonni lõhkeainet maasse kaevatud oli, siis selgus, et pärast seda, kui tehas õhku lendas ja see suleti, kaevati lõhkeaine jääkide hävitamiseks lihtsalt maasse ning see jäi sinna 76 aastaks.
Tapal hävitatud lõhkeaine oli suurim kogus lõhkeainet, mis sõjajärgses Eesti Vabariigis on leitud.
Kalvi pank
Kalvi pank on Lääne-Viru maakonnas Viru-Nigula vallas asuv pankrannik.
Kalvi pank ääristab paeplatood lääne pool Aserit Kalvis. Soome lahe ja panga vahele jääb kuni saja meetri laiune metsariba. Panga kõrgus on merepinnast kuni 51 m.
Pank on Toila kihistu Kalvi kihistiku stratotüüp. Paljandi ülemised kuus meetrit moodustavad paksukihilised lubjakivid, selle all on 12 cm Sillaoru kihistu ooididega lubjakivi. Veel allpool on pool meetrit glaukoniiti sisaldavat Kalvi kihistiku paksukihilist lubjakivi. Paljandi alumise osa moodustab Tõlinõmme kihistiku sinakashall savikas lubjakivi.
Watergate
Watergate võib tähendada järgmist:
Kaiseri aken
Kaiseri aken, ka Kaiser-Besseli aken, on üheparameetriline aknafunktsioonide perekond, mille lõi James Kaiser töötades firmas Bell Laboratories. Kaiseri akna peamised kasutusalad leiduvad lõpliku impulsskostega filtrite disainimises ja spektrianalüüsis. Kaiseri aken on üks lahendus optimaalse akna leidmisele, kui soovida maksimeerida signaali energiat peamaksimumi läheduses võrreldes kõrvalmaksimumidega. Tegeliku optimaalse akna leidmine on arvutuslikult keeruline ning ebaoptimaalne, Kaiseri aken on optimaalse akna leidmisega võrreldes arvutuslikult lihtne lähendus optimaalsele aknale.
Definitsioon
Kaiseri aken on diskreetsel kujul matemaatiliselt defineeritud valemiga:
Kus:
Kaiseri akna pidev kuju ja selle Fourier pööre on matemaatiliselt defineeritud valemiga:
Huvilaev
Huvilaev on veekogul vaba aja veetmise või merendushuvi eesmärgil valmistatud või kasutatav laev (või muu veesõiduk).
Kaiseri aken
Definitsioon
right|thumb|401px|Kaiseri aknad sagedusruumis, parameetritega
Huvilaev
Huvilaev on üldjuhul täpsemini määratletav, kui väikelaev, jahtlaev või purjelaev. Huvi-veesõiduk võib tegelikult olla ka primitiivne veesõiduk või jett.
Kaiseri aken
Parameetrite leidmine
Signaali pikkuse ja parameetri \beta kaudu on võimalik määrata suhet peamaksimumi laiuse ja kõrvalmaksimumide amplituutide vahel. Iga signaali puhul sobivate parameetrite katse-eksitus meetodil leidmise vältimiseks töötas Kaiser välja ka meetodi M ja \beta väärtuste ennustamiseks. Kui soovitud filtri siirdeala laius on ning suurim lähendusviga Kaiseri akna ja optimaalse akna vahel on \delta, siis defineerides esmalt:
, on otsitav beeta väärtus mingi A korral
Kaiser leidis lisaks, et soovitud A ja väärtuste leidmiseks peab signaali pikkus vastama tingimusele:
Kasutus
Parktiliseks kasutuseks, nagu digitaalses signaalitöötluses, on võimalik Kaiseri funktsiooni lihtsustada kujule:
Kaiseri akna sagedusesituses asub esimene nullpunkt väljaspool peamaksimumi sagedusel, ning parameetri \beta väärtuste muutudes on Kaiseri akna kuju parameetri äärmuslike väärtuste korral kas kastfunktsioon, kui \beta = 0 või Gaussi funktsiooni lähendus, kui \beta läheneb lõpmatusele, seda nii ajalises- kui ka sagedusruumis.
Kaiseri aken on sobilik nii madalpääsfiltrite kui ka kõrgpääsfiltrite disainiks, seega on Kaiseri aknafunktsioonide kaudu konstrueeritav ka ribapääsfilter.
Lubja mägi
Lubja mägi (ka Viimsi Lubjamägi) on kolmnurkse kujuga lavasaar Viimsi poolsaare keskosas.
Lubja mäe pindala on 1 ha ja kõrgus kuni 53 m ülalpool merepinda. Lubja mäe kirdetipus asuvad Tiskre kihistu liivakividesse sõjalisel otstarbel uuristatud koopad, mis on tuntud kui Kuradi- või Röövlikoobaste ja Tondiaukudena (vaata Viimsi Kuradikoobas). Ühes Lubja mäe jalamil asuvas koopas avaneb Viimsi Rauaallikas.
Lubja mäel asub Viimsi ülemine tuletorn.
Eesti 1. Tagavararügement
'''Eesti 1. Tagavararügement' (ka 1. Piirikaitse Tagavararügement, saksa keeles Estnische Grenzschutz Ersatz Regiment 1 '') oli Teise maailmasõja ajal 1944. aastal Eestis moodustatud väljaõppe ja tagavaraväeosa.
Juhtkond ja koosseis
Rügemendi ülemad:
Tegevus
Tagavararügemendi koosseisus oli neli pataljoni:
Piirikaitserügementide tagavararügement formeeriti algul 4.–6. rügemendist ülejäänud meestest Tartus. Hiljem kutsuti sinna mehi üle kogu Eesti. Rügemendi formeerija oli August Tomander, hiljem võttis juhtimise üle August Vask. 1944. aasta suveks oli rügemendis 4 pataljoni. I pataljon oli 1. ja 4. rügemendi, II pataljon 5. ja 6. rügemendi ning III pataljon 2. ja 3. rügemendi jaoks. IV pataljon oli mõeldud kõikide side-, pioneeri- ja tankitõrjerühmade ning samuti kavandatud suurtükipatareide täiendüksusena. Veebruari keskel koondati Tallinna kolm pataljoni mobilisatsiooniga väkke kutsutud sõjaväekogemusega mehi ning saadeti kohe rügemendiga Reval Narva rindele.
Riietuse ja jalanõudega oli olukord päris lootusetu. Saksamaalt saadetud riietus oli mõeldud 17–18-aastastele poistele, keda seal parasjagu püssi alla kutsuti. Eestlastest täismeestel polnud nendega aga midagi peale hakata. Natuke parem oli olukord nende meestega, keda saadeti rindele, nende jaoks suudeti siiski vähemalt mundrid leida. Nii kandiski tagavarapataljoni valdav osa koosseisust kuni saatusliku taganemiseni oma riietust. Sellele annab kinnitust ka üksuse varustamine ja väljaõpe. Nimelt kestis mõnede osiste väljaõpe maksimaalselt kuu aega ning seda ka mitte pidevalt. Vähestel, kes said relvad, polnud neist kasu, kuna laskemoona oli maksimaalselt kolme-neli padrunit. Riietus oli mõeldud 17–18-aastastele poistele, millega vanematel meestel polnud midagi teha. Suurem osa tagavararügemendi meestest kandsidki oma riietust.
Pärast väljaõpet paigutati mehed eri paikadesse. Karl Põhjala saadeti rongiga Kloogalt Tallinn-Väikese jaama ja sealt kitsarööpmelise rongiga Türi lähedale. Edasi jalgsi Tamsallu, sealt pidid nad minema omakaitse meestega Narva jõe äärde rabasse, kuhugi Vasknarva lähedale, kus esimest korda anti relv kätte. Igaõhtune rivistus ja ülelugemine siiski oli. Oletatavasti tegeles väeosa juhtkond peamiselt eesliinil asuvate sõduritega. Kes olid kaugemal ja täitsid nii öelda vähem tähtsaid ülesandeid, need jäeti omapead.
Vähe informatsiooni on ka seepärast, et piirikaitse rügementidest on üldse väga vähe teada. Taganemise ajal põletati suur osa dokumente, põhjuseid oli peamiselt kaks: esiteks ei soovitud vaenlasele jätta informatsiooni vägede suuruse ja paiknemise kohta; teiseks teadsid eestlastest koosnevate väeosade juhid, et Saksa vägedesse kuulumine oli Nõukogude võimu jaoks kuritegu ja neile allunud sõdurite ellujäämisvõimalused oli suuremad kui nende Saksa vägedesse kuulumisest ei jäänud kirjalikke tõendeid. Loomulikult teadsid seda sõdurid isegi ning 1944. aasta septembri taganemise ajal hävitati esimesel võimalusel kõik, mis võis viidata nende kuulumisele Saksa vägedesse.
Paiknemiskohas jagati värskelt saabunud sõdurid kümne kaupa rühmadesse ja nende ülesandeks oli ümbruskonnas olevate metsade kammimine ja Vene luurajate või õhudessantväelaste leidmine. Seda tegi Karl koos oma kaaslastega ainult päeval, öösel täitsid samu ülesandeid mundrit kandvad mehed.
Luurajate asemel leidsid nad metsadest Nõukogude lennukitelt allavisatud toidupakke, need olid mõeldud luurajatele ja partisanidele. Ega neid ei puututud, sest kõva käsk oli sellist toitu mitte tarvitada – see võib olla vaenlase provokatsioon ja on ehk mürgitatud. Kord nad siiski sattusid kahe luuraja peale. Nad viisid luurajad ettenähtud kohta ainult selleks, et sõimata saada, sest väeosa juhid eeldasid ilmselt, et kinnivõtmise asemel lasevad poisid kinnivõetud vaenlased kohe maja. Võib ka arvata, et juhtkonnal oli tähtsamatki teha kui kahe luurajaga tegeleda, sest samal ajal taganes Saksa armee juba Sinimägede poole.
Piirikaitserügementide 1. tagavararügement lahkus Eestist 1944. aasta septembris, suur osa mehi hajus marsi käigus metsadesse, kuid 478 tagavararügemendi meest evakueeriti 23. septembril Pärnu sadamast Saksa transpordilaevaga Wartheland ning Saksamaal suunati nad 20. Eesti SS-diviisi koosseisu.
Meta keel
Meta keel on bantulike keelte lõunarühma kuuluv keel, mida emakeelena räägivad metad Kameruni Loodepiirkonnas Momo departemangus.
Klebeck
Klebeck oli Vestfaalist Mindenist pärit aadlisuguvõsa.
Meta keel
Meta keeles on kaks peamist murret: mogamo ja menemo.
Meta on toonikeel. Keeles on 5 tooni, 8 vokaalfoneemi ja 20 konsonantfoneemi. Mogamo murdes on ka nasaalsed vokaalid.
Meta keelt kirjutatakse ladina kirjas.
Statsionaarne kiiruskaamera
pisi|Kiiruskaamerast teavitav märk pisi|Kiiruskaamera [[Eestis]] pisi|Kiiruskaamera [[Rootsis]] pisi|Kiiruskaamera [[Suurbritannias]] pisi|Kiiruskaamera [[Itaalias]] Statsionaarne kiiruskaamera on seade, millega mõõdetakse liiklusvahendite kiirust ja tuvastatakse lubatud sõidukiiruse ületajaid. Statsionaarne kiirusekaamera paigaldatakse mõõdetava sõidusuuna poolt vaadatuna sõidutee parempoolsele servale.
Kiiruskaameral on liiklejatele otsene mõju, kuna salvestatakse kõik seadme tööpiirkonnas esinevad rikkumised ööpäev läbi, sõltumata ilmast.
Statsionaarse kiiruskaamera eesmärk on suurendada liiklusohutust, rahustada liiklust ning automaatselt fikseerida lubatud kiiruse ületajad. Kuna seadme abil jäädvustatakse kõik sõidukiiruse ületamised, aitab see kaasa liikluseeskirja täitmisele, mis omakorda vähendab liiklusõnnetuste arvu ja parandab tervikuna liikluskultuuri. Lisaks statsionaarsetele kiiruskaameratele kasutatakse ka mobiilseid kiiruskaameraid ja keskmist kiirust mõõtvaid kaameraid.
Mõõtemetoodika
Kiiruse mõõtesüsteem põhineb LIDARil, mis saadab mõõtekiire kimbus välja lühikesi valgusimpulsse ning teisendab kujutise digitaalsele kujule. Mõõtekiir kombib mõõtmise kestel sõidutee piirkonda ja mõõtesüsteem valib automaatselt pildistamiseks sobiva kauguse. LIDARi vastuvõtja töötleb mõõteobjektilt peegeldunud mõõtekiirt ning süsteem arvutab automaatselt valgusimpulsside mõõteobjektini ja tagasi levimise aja põhjal kiiruskaamera ja sõiduki vahelise vahemaa. Kauguse muutumise põhjal arvutab süsteem sõiduki kiiruse.
Statsionaarse kiiruskaameraga saab korraga mõõta liiklusvahendite kiirust kuni neljal kõrvuti asuval sõidurajal, kuid pilt tehakse alati kiirust ületavast sõidukist. Kui sõidukiiruse ületajaid on mitu, jäädvustatakse igaüks neist eraldi. Kaamerakastid pole suunatud teele otse, vaid paiknevad nurga all, mistõttu osutub auto numbrimärgi tuvastamine tõhusamaks. Fotol tuvastatakse kiirust ületav sõiduk selgelt, olenemata sellest, millisel sõidurajal ta sõidab. Siiski, kui kiiruseületaja on pildistamise ajal täielikult näiteks bussi varjus, siis kaamera läbi bussi kiirust ületavat liiklusvahendit ei tuvasta.
Sõiduki numbri määrab kiiruskaamera kindlaks ööselgi, kuna kaamerate fototehniline lahendus arvestab selliste valgustingimustega. Nii päeval kui öösel kasutatava välklambi punane filter tagab selle, et sõidukijuhti ei pimestata. Kuna punane välk on pildistamise ajal nähtav, saab sõidukijuht teada kiiruseületamise fikseerimisest.
Kiiruskaamerate postidel (tehniliselt valmis seatud paigalduskohtadel) on elektritoide ja sideühendus. Kiiruskaamerate poste on rohkem kui reaalseid kaameraid. Vajadusel saab kaameraid suhteliselt kergesti ümber paigutada.
Mõõtemääramatus
Kiiruse mõõtmisel esineb mõõtemääramatus ehk nö lubatud hälve, mis trahvi määramisel lahutatakse kiirusmõõtesüsteemi või kiirusmõõturi mõõtetulemist.
Mõõtemääramatus on tingitud
90 km/h piirkonnas tuvastavad kaamerad kiiruseületamisi alates 97 km/h. Sellest arvutatakse maha kiiruskaamera mõõtemääramatus 4 km/h. Seega saadakse esimene hoiatustrahv kiiruse ületamise eest 3 km/h.
Asukohavalik
Kiiruskaamerad paigaldatakse eelkõige kohtadesse, kus on suurim oht liiga suure kiiruse tõttu õnnetusse sattuda. Lisaks tuleb kiiruskaamerate asukoha valimisel arvestada liiklussageduse, sõidukite kiirusega sellel lõigul, elektri kättesaadavuse ja kohalike oludega. Vastavad teeservad varustatakse automaatkontrollist teavitavate liiklusmärkidega.
Statsionaarsed kiiruskaamerad soovitatakse paigaldada kohtadesse, kus on mõlemas sõidusuunas ainult üks sõidurada. Sel juhul on väiksem tõenäosus, et pildistamishetkel satub kaadrisse mitu sõidukit (kiiruseületaja ja see, kellest mööda sõidetakse). Lisaks tuleb asukohavalikul arvesse võtta kiiruskaamera toimimiseks vajaliku infrastruktuuri (nt elektrivarustuse) olemasolu ja piirkonna turvalisust vandalismi mõttes. Seetõttu on kiiruskaamera töökindluse tagamiseks vaja seadmele ette näha alarmsüsteem, mis peaks sisaldama löögiandurit, mis edastab signaali raadio (GSM) teel. Peale selle võib olla vaja turvafirmaga valveleping sõlmida. Lisaks tehnilisele küljele on uute kiiruskaamerate kasutusele võtmisel tähtis vastava regiooni rikkumiste menetlemisega tegelevate ametiasutuste piisav haldussuutlikkus, kuna pärast uute kiiruskaamerate paigaldamist võib menetluste arv järsult suureneda.
Statsionaarse ja mobiilse kiiruskaamera võrdlus
Mõlema seadme hinnaklass on umbes sama.
Viited
Gatsometer
Martha Fierro
240px|pisi| Martha Fierro (2010)
Mario Scheiber
thumb|Mario Scheiber (2006) Mario Scheiber (sündinud 6. märtsil 1983 Sankt Jakob in Defereggenis) on Austria mäesuusataja.
Scheiber osales esimest korda Austria meistrivõistlustel mäesuusatamises 2002. aastal, kus parimaks jäi 4. koht kiirlaskumises 10. aprillil. Ülejäänud 4 alal ta esikümnesse ei tulnud. Austria juunioride meistrivõistlustel jäi ta 9. aprillil kiirlaskumises 15. kohale, aga sama aasta juunioride maailmameistrivõistlustel Itaalias Tarvisios võitis kiirlaskumises hõbemedali.
2003 jäi tema parimaks tulemuseks Austria juunioride meistrivõistlustelt 4. koht ülisuurslaalomis 5. veebruaril, aga sellegipoolest tuli ta Prantsusmaal Serre Chevalieris 7. märtsil juunioride maailmameistriks suurslaalomis ja oli 5. märtsil kolmas ülisuurslaalomis. Slaalomis ja kiirlaskumises ta katkestas. 28. märtsil tuli ta ülisuurslaalomis Austria meistriks. Kiirlaskumises oli ta 8., suurslaalomis 15. ja slaalomis katkestas.
Martha Fierro
Martha Lorena Fierro Baquero (sündinud 6. septembril 1977 South Kingstownis Rhode Islandis) on Ecuadori maletaja, maletreener ja malefunktsionäär, naiste suurmeister (1997), rahvusvaheline organisaator (2015).
Fierro on 2018. aastast Rahvusvahelise Maleföderatsiooni (FIDE) viitsepresident.
Males on ta tulnud kahel korral Panameerika noortemeistriks neidude U18-vanuseastmes [1994, 1995) ja kolmel korral Panameerika naisjuunioride meistriks (1995, 1996, 1997). Ta on mitmekordne Ecuadori naiste malemeister. 2005. aastal tuli ta teiseks Ecuadori lahtistel meistrivõistlustel (võistles koos meestega). 2009. aastal võitis ta Calis Ameerika maailmajao naiste meistrivõistlused.
Ta on mänginud Ecuadori naiskonna koosseisus 12 naiste maleolümpial (1994–2012, 2016, 2018). 1998. aastal maleolümpial Elistas mängis ta Ecuadori võistkonna kolmandal laual.
Mario Scheiber
Scheiber ei ole 24. jaanuari 2011 seisuga võitnud ühtegi maailma karika etappi. Ta on osalenud 99 MK-etapil ja olnud esikolmikus 13 korda, millest 8 korda kiirlaskumises ja 5 korda ülisuurslaalomis. Ta on MK-etapil olnud 9 korda teine ja 4 korda kolmas.
Martha Fierro
Fierro sai FIDE-lt 1997. aastal naiste suurmeistri ja 2005. aastal rahvusvahelise meistri nimetuse. Rahvusvaheliste malevõistluste korraldajana sai ta FIDE-lt 2015. aastal rahvusvahelise organisaatori nimetuse.
Mario Scheiber
Esimest korda osales ta MK-etapil 15. märtsil 2003 Norras Lillehammeris suurslaalomis, kuid pidi teisel laskumisel rajalt väljasõidu pärast võistluse pooleli jätma. 30 parema hulka jõudis ta esimest korda oma teisel MK-etapil 27. novembril 2004 Kanadas Lake Louise'is, kui sai kiirlaskumises 29. koha. Järgmisel päeval oli ta ülisuurslaalomis 7. ja 2. detsembril USA-s Beaver Creekis ülisuurslaalomis 3. Ka teise koha MK-etapilt sai ta kätte veel samal hooajal (19. veebruaril 2005 Saksamaal Garmisch-Partenkirchenis kiirlaskumises), aga seejärel areng peatus ja MK-etapivõit ongi seni saamata. Medaleid pole tulnud ka Austria meistrivõistlustelt.
Johannes Yllö
Johannes (John) Yllö (20. aprill 1890 Hakaja – 6. oktoober 1950 Stockholm) oli kapten eesti reisi-aurulaevadel „Kalevipoeg“ ja „Estonia“, mis 1920-1940 kurseerisid Tallinn-Helsingi ja Tallinn-Stockholmi liinil.
1939. aastal autasustatud Rootsi Kuningliku Vaasaordeni teise klassi medaliga.
Põhjamaade Nõukogu kirjandusauhind
Põhjamaade Nõukogu kirjandusauhind ehk Põhjamaade Nõukogu kirjanduspreemia on iga-aastane kirjandusauhind, mida annab välja Põhjamaade Nõukogu alates 1962. aastast.
Võidusumma on 350 000 Taani krooni (umbes 47 900 eurot).
Takehiko Nakao
Takehiko Nakao (jaapani keeles 中尾 武彦 Nakao Takehiko; sündinud 1956) on jaapani rahandustegelane, alates 28. aprillist 2013 Aasia Arengupanga president.
Tal on bakalaureusekraad Tōkyō ülikoolist majandusteaduse alal ja magistrikraad California Ülikoolist Berkeleys ärijuhtimise alal.
1978. aastast töötas ta Jaapani rahandusministeeriumis, muu hulgas aseministrina.
Eesti-Läti Korvpalliliiga
Liiga esimene hooaeg algas 28. septembril 2018. Esimesel hooajal mängis liigas 15 võistkonda, 7 Eestist ja 8 Lätist.
Nsuaem Kyekyewere
Nsuaem Kyekyewere on linn Ghana lõunaosas Keskpiirkonnas, Lõuna-Assini ringkonna halduskeskus.
16. aprillil 2013 varises Nsuaem Kyekyeweres kokku suletud kullakaevandus. Hukkus vähemalt 16 ebaseaduslikult kaevanduses viibinud inimest.
Hakaja
Hakaja (vene: Га́кково) oli Ingeri küla Narva lahe idakaldal praeguses Leningradi oblasti Kingissepa rajoonis. Küla on esmamainitud Novgorodi ürikutes 1571. aastal Akui nime all, aastatel 1618–1623 Rootsi alana kui Akaia ja 1676. aastal kui Hackia.
Francisco Arce
Francisco Arce (sündinud 2. aprillil 1971 Paraguaris) on Paraguay endine jalgpallur, kaitsja.
Hakaja
Selles külas on sündinud eesti laevakapten Johannes Yllö ja eesti-soome põllumajandusteadlane Leo Yllö.
Francisco Arce
Koondisekarjäär
Paraguay jalgpallikoondises mängis ta aastatel 1995–2004 61 mängu ja lõi 5 väravat.
Tsooru vasallilinnus
Tsooru vasallilinnus (saksa keeles Fierenhof) oli kindlustatud mõisamaja kunagises Tartu piiskopkonna alla kuulunud Tsooru rüütlimõisas, hilisema Võrumaa Rõuge kihelkonnas.
Nimekujud
Taubesid peetakse pärinevat Taanist Jüütimaalt, saksa keeles tähendab Taube tuvi. Vapikilbi peal on siiski puutüvi. Saksa rüütlisuguvõsade vapikilpide kujunduse üks meelismotiive oli seal ka palkide või palgiridade kujutamine. Puulehtedega palgi kohta öeldakse tüvi, mis annab tõlgendusvõimaluse, et vasallid olid eesti päritolu. 1240 on Eestis olnud Taani kuninga vasallid Tuve Leos ja Tuvi Collae ehk siis "Tüve Leo" ja "Tüvi Kolla". Tuvi aga tõlgiti hiljem sakslaste poolt kirjapildi järgi vääralt Taubeks. 1373 aastast on Virumaalt teada rüütli paaži Engelke Tuvet.
Ajalugu
1419 on räägitud Üxküllidele kuulunud Tsooru vakusest. Selle aasta 15. jaanuaril võttis Claus Üxküll vastu temale langenud pärandiosa: Tsooru vakuse koos Virro ja Virga külaga, mis olid kuulunud tema isale Hermann Üxküllile. Suur osa tollastest Tartu piiskopkonnas asuvatest Lõuna-Ugandi mõisatest kuulus sellal Üxküllidele.
1516 oli mõis Heinrich Taube (Tuve) valduses.
1543 oli valdus Wolmar Taube ja 1555 Johann Taube käes, püsides nende pärijate nimel XVII sajandi alguseni.
1572 kuulus Tsooru jällegi Johann Taubele. Sama Taube oli 1563–1571 Vene tsaaririigi teenistuses ja kuulus ka opritšninasse. 1571, pärast venelaste ebaedu Tallinna piiramisel põgenes poolakate juurde.
Poola kuningas Stefan Batorylt sai mõisa omale Stanislaus Nonhard, kes ilmselt juba varem oli hõivanud tühjaksjäänud mõisa ja kellelt see läks peatselt Heinrich von Gilseni omandusse.
1594 oli Johanni poeg, kunagise Cesvaine piiskopilinnuse (Sessviina) omanik Wilhelm Friedrich Taube jälle mõisa omanik ja nimetas end ka 1600 Tsooru härraks. Tsooru on olnud tähtis mõis, sealt pärineb üks Taubede vasallisuguvõsa viiest harust, kes suundusid sealt pärast Liivi sõda Kuramaale ja Poola.
1625, 14. detsembril läänistas Rootsi kuningas Gustav II Adolf Tsooru mõisa Wilhelm Budbergile. Budbergide kätte jäi valdus väikeste vaheaegadega kuni võõrandamiseni XX sajandi algul.
1627 aasta sügisel rootslaste poolt koostatud revisjoniprotokolli järgi seisis Tsooru mõisas purustatud kivist mõisahoone.
1632 esitas veel Gilseni kasupoeg Gerhard Frost mõisa peale omandinõude. Mõis paistab olevat käinud käest kätte vastavalt sellele, kas parasjagu olid sõjas edukamad poolakad või rootslased.
XIX sajandi II poolel on mõisa püstitatud palju tellistest ja maakividest hooneid.
Ehitus
Praeguseni on keskaegse linnusehoonestuse täpne asukoht mõisasüdames kindlaks tegemata. Kunagise II maailmasõjas hävinud puidust peahoone järelejäänud ümberehitatud ots on laotud punastest tellistest ning selle all asuvad tünn- ja ristvõlvidega keldrid. Säilinud peahoone on paksude seintega ja arhailiste kaarjate romaani stiilis aknasillustega kahekorruseline telliskivihoone. Ka Tsooru järve kaldalähedasel künkaveerel olev massiivne ait on suhteliselt paksude maakivist seintega ja kaarsillusega laotud ukseavadega. Aida järvepoolsel küljel on soklikorrusel kitsad horisontaalsed aknad ja keldrites on kahele nelinurksele jämedale piilarireale toetuvad tellistest ristvõlvid. Samuti soosib maapinna künklik reljeef Tsooru järve ja Tsooru oja vahelises nurgas kaitseehitise püstitamist. Ühelt XX sajandi alguse fotolt on siiski näha, et juba tollal on puidust peahoone otsas olnud kivist hoone samasuguse kuju ja mahuga, kui tänapäevanigi samal kohal säilinud kivihoone.
Praegune seisukord
Varasem pikk peahoone on olnud loode-kagusuunaline ja asetseb u 250 m kaugusel Tsooru järvest edelas, 50 m pargiojast läänes ja 120 m kaugusel Tsooru ojast kagus. Peahoone ja järve vahele jääb park. Majandushooned asetsevad laiali ümber peahoone. Pargi keskosa läbib orus voolav oja ja seal on ka väiksed tiigid. Oru poolt suundub väike sälkorg mõisahoone juurde välja. Kohalikus mõisahoones elava elaniku jutu järgi asuvad hävinud puidust peahoone all samuti kivist keldrid, kust suunduvat käik ka jõeoru poole. Keldris peahoone loodeküljel on kinnimüüritud ukseava, samuti on kivist keldreid kirdesse järvenurka suunduval künkalael.
Malaikeelne Vikipeedia
pisi|Logo Malaikeelne Vikipeedia (malai keeles Wikipedia Bahasa Melayu) on Vikipeedia malaikeelne versioon.
Malaikeelne Vikipeedia sai alguse 26. oktoobril 2002.
Seal on artiklit, millega see on artiklite arvult. keeleversioon, ja lehekülge. Seal on registreeritud kasutajat (kellest aktiivseid on ) ja  administraatorit.
Autostrada A22
Autostrada A22 (itaalia: Autostrada del Brennero, Autobrennero, saksa: Brennerautobahn) on Itaalia kiirtee, mis ühendab Modena linna ja kiirteed A1 Austriaga Brenneri mäekuru kaudu, mis asub Brenneri vallas.
Tee operaator on Autostrada del Brennero S.p.A..
Joomakivi
Joomakivi on rändrahn, Harju maakonnas Kuusalu vallas Viinistu külas. Asub Lahemaa rahvuspargi kaitsealal.
Joomakivi nimi on tulnud sõnast "joom", mis murdes tähendab maalahte maraga ühendavat kitsast ja madalat veesängi.
Kivi mõõdud on 6,9x4,2m, ümbermõõt 19 meetrit (H.Viiding, 1986).
Talk
Talk on üks silikaatsetest savimineraalidest.
Keemiline valem: Mg3Si4O10(OH)2.
Talk on mineraalina väga pehme (kõvadus Mohsi astmikul 1). Tema erikaal on 2,7–2,8. Puhas talk on värvuselt valge, kuid lisandite tõttu võib värvuda hallikaks, kollakaks, rohekasvalgeks või pruuniks.
Krzysztof Bagiński
Krzysztof Bagiński (sündinud 1989) on Poola skulptor ja multimeediakunstnik.
2012. aastast õpib Bagiński Varssavi kaunite kunstide akadeemias. Peamiselt on ta tegev skulptuuris, installatsioonide ja performance'ite vallas. Sageli ehitab ta oma teosed kaasatud inimeste emotsioonidele ja reageeringutele. Tema teoseid iseloomustavad rahutus, abstraktsus ja huumor.
CAS-i registreerimisnumber
CAS-i registreerimisnumber (Chemical Abstracts Service'i number, lühendatult CAS-number) on keemilistele ainetele ja paljudele materjalidele unikaalne numbriline identifikaator, mis on antud Chemical Abstracts Service'i poolt.
CAS-i registreerimisnumbreid kasutatakse teaduskirjanduses alates vähemalt 1957. aastast keemiliste elementide, orgaaniliste ja anorgaaniliste ühendite, aga ka polümeeride, mineraalide, isotoopide, sulamite ja varieeruva koostisega või bioloogilise päritoluga materjalide korral.
CAS-numbrid ei ole seotud ainete keemilise olemusega ega ühegi varasema klassifikatsiooniga. Neid on lihtne kasutada otsingutes andmebaaside kaudu ilma ainete täpseid nimetusi teadmata.
Börsiettevõte
Börsiettevõte või börsiühing on ettevõte, mille omandivorm on korraldatud aktsiate kaudu, millega kavatsetakse vabalt kaubelda börsil või börsivälistel turgudel. Börsiettevõtet võib noteerida börsil (noteeritud ettevõte), mis hõlbustab aktsiatega kauplemist, või mitte (noteerimata aktsiaselts). Mõnes jurisdiktsioonis tuleb börsil noteerida teatud suurusega aktsiaseltsid.
Börsiettevõtteid moodustatakse konkreetsete riikide õigussüsteemides ja seetõttu on neil ühendused ja ametlikud määrangud, mis on selged ja eraldiseisvad selles piirkonnas, kus nad baseeruvad. Näiteks Ameerika Ühendriikides on börsiettevõte tavaliselt ettevõtte tüüp (kuigi korporatsioon ei pea olema aktsiaselts), Prantsusmaal on see tavaliselt "société anonyme" (SA), Suurbritannias public limited company (plc) ja Saksamaal Aktiengesellschaft (AG).
Oleh Holtvjanskõi
Oleh Holtvjanskõi (ukraina keeles Олег Миколайович Голтвянський; sündinud 8. septembril 1980 Harkivis) on Ukraina sõjaväelane, poliitik, on rahvusradikaale ja äärmisi parempoolseid ühendava organisatsiooni Ukraina Rahvuslik Liit endine juht (2009–2012). Ta on endine Ljubõtõni linnavalitsuse saadik ja Petserski pataljoni komandör.
Epu kivi
Epu kivi on rändrahn Järva maakonnas Türi vallas Saueaugu külas.
272 eKr
272. aasta eKr
Potenza jõgi
Potenza (ladinakeelne nimi Flosis) on jõgi Itaalias Marche maakonnas.
Michal Šalomoun
pisi|Michal Šalomoun (2021) Michal Šalomoun (sündinud 21. oktoobril 1974 Třebíčis) on Tšehhi jurist ja poliitik. Ta on 17. detsembrist 2021 Tšehhi õigusloome (portfellita) minister.
Potenza jõgi
Jõgi saab alguse Macerata provintsis asuva Vermenone mäe (1394 m) nõlvalt Kesk-Apenniinides, umbes 800 meetri kõrgusel merepinnast.
Michal Šalomoun
17. detsembrist 2021 on ta Tšehhi õigusloome (portfellita) minister.
Käpylä raudteepeatus
thumb|Käpylä raudteepeatus Käpylä raudteepeatus (lühend Käp, soome keeles Käpylän rautatieasema, rootsi keeles Kottby järnvägsstation, km 5+840) on raudteepeatus Helsingis Käpylä linnaosas. Asub Pasila ja Oulunkylä raudteejaama vahel.
Lähirongid I, N ,P ja T peatuvad Käpyläs.
Arrhyton
Arrhyton on maoperekond.
Leviala
Selle perekonna liigid on endeemsed Kuubas.
Klassifikatsioon
Perekonda Arrhyton klassifitseeritakse roomajate andmebaasis järgmised maoliigid :
Välislingid
Selles artiklis on kasutatud prantsuskeelset artiklit fr:Arrhyton seisuga 08.12.2013.
Flamingoroosa
Flamingoroosa on flamingo sulestiku värvusega sarnanev roosa värvitoon, sügav soojatooniline roosa värvus, ilma lillaka varjundita, võib olla pigem oranži suunas kalduv.
Variatsioonid
Pantone värvitoon 16-1450 Flamingo on roosakas punakasoranž, toon 15-1821 Flamingo Pink sügavroosa.
ISCC-NBS-i värvisõnaraamatu "Color: Universal Language and Dictionary of Names" järgi on flamingoroosa (Flamingo pink) murtud roosa (Strong pink) ja flamingokarva värvus (Flamingo) keskmine punakasoranž.
RAL Design Plus värvitoon 010 70 25 Flamingorosa on tuhmjas sügavroosa, toon 030 70 40 Flamingorot on soe sügavroosa kuni roosakaspunane  , toon 340 85 10 Hellflamingopink on tuhmjas külm kahvatulilla 	.
Veebivärv Flamingo pink on jaheda tooniga keskmine ereroosa, värvitoon Pink Flamingo on kassinaeriroosaga sarnanev lillakasroosa.
Felipe Drugovich
pisi|Felipe Drugovich (2022) Felipe Drugovich Roncato (sündinud 23. mai 2000 Maringás) on Brasiilia võidusõitja, 2018. aasta Euroformula Openi võitja, alates 2020. aastast on ta võistelnud FIA Vormel 2 Meistrivõistlustel.
Algus
Pärast kardisõidu algust vahetas Drugovich 2016. aastal üheistmeliste autode vastu, võisteldes koos Nicklas Nielseniga meeskonnaga Neuhauser Racing ADAC Vormel 4 Meistrivõistlustel. Oma debüüthooajal saavutab Drugovich poodiumi ja üldarvestuses kaheteistkümnenda koha. Järgmisel aastal palkas Drugovichi Van Amersfoort Racing koos Frederik Vesti, Louis Gachoti, Kami Laliberté, Pedro Piqueti, Harrison Newey ja Joey Mawsoniga, kellega ta tegi ka debüüdi Itaalia Vormel 4 Meistrivõistlustel ja FIA Euroopa Vormel 3 Meistrivõistlustel. 2017. aastal tegi Drugovich koos Jannes Fittje, Lodovico Laurini ja Alex Karkosikuga debüüdi ka Euroformula Open Meistrivõistlustel RP Motorsport meeskonnaga; järgmisel hooajal mängib ta terve hooaja ja domineerib meistritiitlit, võttes 16 võistlusest 14 võitu, koos Alex Karkosik (hiljem Leonard Hoogenboom, Kaylen Frederick ja David Schumacher), Michaël Benyahia (hiljem Leonardo Lorandi, Christian Hahn ja Kaylen Frederick), David Vidales (hiljem Alessandro Bracalente) ja Aldo Festante (hiljem Leonard Hoogenboom, David Schumacher ja Kaylen Frederick).
Vormel 3
2019. aastal osaleb Drugovich FIA Vormel 3 Meistrivõistlustel koos Carlin Buzz Racing meeskonnaga koos Teppei Natori ja Logan Sargeantiga. Kogu meistrivõistluste jooksul kogus ta vaid kaheksa punkti, parima tulemusena saavutas Hungaroringil kuues koht, sõitjate edetabelis kuueteistkümnendal kohal.
Vormel 2
7. detsembril 2020 tehakse ametlikuks tema üleminek MP Motorsport meeskonnast 2021. aasta hooajaks UNI-Virtuosi Racing meeskonda koos Guanyu Zhouga. Monacos toimunud Sprint Race1 võistlusel saavutas Drugovich oma meeskonnakaaslase Guanyu Zhou järel teise koha, vallutades sellega oma hooaja esimese poodiumi. Endiselt Monaco ringrajal vallutab ta oma teise poodiumi, kolmanda kohaga Théo Pourchaire'i ja Oscar Piastri järel. Sotšis toimunud esimese sprindivõistluse eelvõistlusel põrkas Drugovitš otse vastu betoonseina, viidi haiglasse ja oli sunnitud ka järgmisel päeval Feature Race’i vahele jätma. Brasiillane naasis Abu Dhabis viimases voorus poodiumile, lõpetades 1. sõidu Jehan Daruvala järel teisena ja nädalavahetuse kolmandas sõidus kolmandana. Drugovich lõpetab seega hooaja edetabelis kaheksandal kohal, kuid võidule naasmata.
Drugovich naaseb 2022. aasta hooajaks Hollandi meeskonna MP Motorsportiga koos Clément Novalakiga. Brasiilia piloot naaseb 2020. aastal debüüdi teinud meeskonda, mis annab võimaluse pärast pettumust valmistavat kogemust UNI-Virtuosiga taasalustada. Jeddas võidab ta oma teise pooluse selles kategoorias, alustades esiotsast, võidab ta Feature Race'i Richard Verschoori ees. Kataloonias võitis ta mõlemas sõidus, kindlustades sellega üldarvestuses esikoha. Ajaloolisel Monte Carlo ringrajal võidab brasiillane oma hooaja neljanda võistluse Théo Pourchaire ees.
AN-94
AN-94 (vene keeles 5,45-мм автомат Никонова обр. 1987 г. / АН-94 «Абака́н», GRAU tähistus 6P33) on Venemaa ründevintpüss. AN-94 nimi on tuletatud relva konstrueerija Gennadi Nikonovi nime initsiaalidest ning selle valmimisaastast 1994. Nikonov töötas enne seda Nikonovi kuulipilduja kallal, mis lõpuks ei valminudki.
AN-94 konstrueeriti Venemaa Föderatsiooni relvajõudude kasutuses olnud AK-74 automaatide potentsiaalseks asenduseks. Kõrge hinna ja keerulise ehituse tõttu AN-94 lõpuks AK-74 ei asendanud, kuid see on praegu piiratud määral eriotstarbelise relvana kasutusel.
AN-94 iseloomulik unikaalne omadus on esimese kahe lasu tuntava tagasilöögi viivitus. Väidetavalt suurendab see lahinguolukorras relva täpsust. AN-94 on ka unikaalne kahelasuliste lühivalangute režiim, millega saab minutis lasta kuni 1800 lasku.
271 eKr
271. aasta eKr
HSBC Bank plc
pisi|276x276px|HSBC Bank plc logo HSBC Bank plc on üks suurimaid pangandus- ja finantsteenuste organisatsioone maailmas. HSBC rahvusvaheline võrk hõlmab umbes 7500 kontorit enam kui 80 riigis ja territooriumil Euroopas, Aasia-Vaikse ookeani piirkonnas, Ameerikas, Lähis-Idas ja Aafrikas.
HSBC Bank plc on üks neljast suuremast kliirimispangast Ühendkuningriigis ja on täielikult HSBC Holdingsi tütarettevõte. Äri ulatub tavapärastest isikliku rahanduse ja kommertspanganduse tänavate rollidest kuni privaatpanganduse, tarbijafinantseerimise ning ettevõtete ja investeerimispanganduseni. Kõigil kaubamärkidel tegutseb pangal Suurbritannias umbes 1800 asukohta.
Suurbritannia HSBC peakorter asub Birminghamis One Centenary Square'is. Ülemaailmne peakorter asub HSBC Toweris, Canada Square 8, Ida-Londoni Canary Wharfi piirkonnas.
HSBC Bank plc on Suurbritannia viiest suurest pangast ainus, kellel on rohkem hoiuseid kui laene (laenu ja hoiuste suhe 90%). See on viinud selleni, et pangad on investorite ja klientide poolt vähem riskantseks pakkumiseks kui teised pangad, kuna pank suudab oma tegevust täielikult rahastada. Samuti on see erinevalt teistest turul tegutsevatest pankadest aidanud kaasa ettevõtte aktsiahinna säilitamisele kogu krediidikriisi ajal.
Oulunkylä raudteepeatus
See ehitati 1919. aastal. Lähirongid I, K, N, P ja T peatuvad Oulunkyläs.
Kümme tõotust
Kümme tõotust või kümme käitumisjuhist (sanskriti keeles daśaśīla; paali keeles dasasīla; tiibeti keeles tshul khrims bcu; hiina keeles ⼗戒 shijie; jaapani keeles jikkai) on budismis kõlblusnormide loend selle kohta, milliseid olukordi ja tegevusi inimene igapäevases elus peaks vältima.
Kümme tõotust on järgmised:
Need juhised on esitatud Khuddaka-nikāya kogumikus «Lühikesed õpetussõnad» peatükis «Kümme õppimisjuhist» (paali keeles dasasikkhāpada), eesti keeles Linnart Mälli tõlkes (2004).
Sünteetiline propositsioon
Sünteetiline propositsioon on filosoofia mõiste, mis on tuletatud Immanuel Kanti sünteetilise otsustuse järgi.
Sünteetiline propositsioon on tõene, kui ta tähendus on seotud maailmaga ning oleneb olukorrast, samas kui analüütiline propositsioon on tõene, kuna ta tähendus on tõene igas olukorras.
Kanti käsitlus
Immanuel Kant kasutas oma raamatus "Puhta mõistuse kriitika" otsustuste eristamiseks termineid "analüütiline" ja "sünteetiline". Kanti järgi on otsustus sünteetiline, kui selle predikaadi mõiste ei sisaldu subjekti mõistes, vaid on subjekti mõistega seotud. Sama loogika järgi tuletasid propositsioonide tüüpe hilisemad filosoofid. Näiteks propositsioon "Kõik poissmehed on üksi" on sünteetiline, kuna "poissmehe" mõiste ei sisalda mõistet "üksi", "üksi" pole "poissmehe" definitsioon. Selle arvelt saame öelda, et sünteetilise propositsiooni puhul tuleneb propositsiooni tõeväärtus sõnaliste väljendite omavahelistes seostes, mitte väljendite tähendustes endis.
Kant kasutas "Puhta mõistuse kriitikas" otsustuste eristamiseks ka mõisteid "aprioorne" ja "aposterioorne", millest aprioorne on mõistuslik- ja aposterioorne kogemuslik propositsioon. Mõlemad on seotud analüütilise ja sünteetilise propositsiooniga, kuid on siiski neist erinevad.